Diari Oficial de la Generalitat Valenciana


Sumari del DOGV 1308, del 22-05-1990 (1990/817481)

DECRET 74/1990, de 14 de maig, del Consell de la Generalitat Valenciana, pel qual s'accepta la cessió, feta per l'Ajuntament d'Alcoi, de l'ús del col.legi «Verge dels Desamparats» d'aquesta ciutat.
-----------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1990/05/14/74/dof/vci/html**

### Dades del document

Número de DOGV
:   1308

Data del DOGV
:   22-05-1990

Secció del DOGV
:   DISPOSICIONS GENERALS

Número del document
:   1990/817481


Data del document
:   14-05-1990

Organisme emissor
:   Conselleria d'Economia i Hisenda

Tipus de document
:   Decret

Decret 74/1990, de 14 de maig, del Consell de la Generalitat Valenciana, pel qual s'accepta la cessió de l'ús del col.legi "Mare de Déu dels Desemparats" situat a Alcoi, realitzada pel dit Ajuntament.  
Mitjançant el Reial Decret 2093/1983, de 28 de juliol, l'Estat transfereix a la Generalitat Valenciana l?immoble situat a Alcoy, carrer de Sant Mateu núm. 12, destinat a Escola d?Arts Aplicades i Oficis Artístics.  
Aquest immoble, cedit per l'Ajuntament d'Alcoy a l'Administració estatal, no reunia les condicions necessàries per ubicar-hi l?escola esmentada. Per això l'Ajuntament d'Alcoy acordà, en la sessió plenària realitzada el dia 30 de juliol de 1981, cedir, en substitució de l?immoble esmentat, l?ús del col·legi «Verge dels Desemparats» per ubicar-hi l?Escola assenyalada.  
Aquests fets no foren tinguts en compte per l'Administració estatal, la qual transferí a la Generalitat Valenciana l?immoble situat al carrer de Sant Mateu núm. 12.  
Comunicats aquests antecedents a l'Ajuntament d'Alcoy, mitjançant un acord plenari de data 19 d?octubre de 1989, cedeix a la Generalitat Valenciana l?ús de l?immoble situat a la placeta de la Mare de Déu núm. 2 (abans Verge dels Desemparats), on funciona actualment el centre esmentat.  
La cessió s'efectua amb la finalitat que a l?immoble cedit continue en funcionament l?Escola d?Arts Aplicades i Oficis Artístics.  
A petició del Conseller de Cultura, Educació i Ciència s'iniciaren els tràmits legals necessaris per a l'acceptació i formalització de la cessió de l?ús del col·legi nacional «Verge dels Desemparats» realitzada a favor de la Generalitat Valenciana.  
Conformement a l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió d'ús indicada.  
Per això, a proposta del Conseller d'Economia í Hisenda i amb la deliberació prèvia del Consell de la Generalitat Valenciana, en la sessió celebrada el dia 14 de maig de 1990,  
DECRETE:  
Article primer  
Acceptar la cessió d'ús, feta per l?Ajuntament d'Alcoy, de l'immoble següent:  
Urbana: escola nacional de xiquetes «Verge dels Desemparats», situada en la placeta de la Mare de Deu, número dos, abans anomenat Verge dels Desemparats.  
Confronta: al nord, amb el carrer de la Verge Maria; a l'est, amb un edifici d'habitatges del carrer de Sant Miquel, número 41, abans número 57, propietat de la Sra. Maria Teresa Jornet Cominches; al sud, amb el carrer de Sant Miquel; i per l'oest, amb la placeta de la Mare de Déu. Consta de dues plantes amb una superfície en planta baixa de 628 m2. i setanta-tres decímetres quadrats.  
Article segon  
La Generalitat Valenciana es compromet, amb aquesta cessió d'ús, a seguir mantenint-hi la destinació actual com a Escola d?Arts Aplicades i Oficis Artístics.  
Article tercer  
El dret d'ús de l?immoble s'haurà d'incorporar a l?Inventari General de Béns i Drets de la Generalitat Valenciana.  
DISPOSICIO FINAL  
La Conselleria d'Economia i Hisenda realitzarà els tràmits necessaris per fer efectiu el que disposa aquest Decret.  
València, 14 de maig de 1990.  
El President de la Generalitat Valenciana,   
JOAN LERMA I BLASCO  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI